Diari Oficial de la Generalitat Valenciana


Sumari del DOGV 5488, del 12-04-2007 (2007/4308)

ORDE de 14 de març de 2007, de la Conselleria de Cultura, Educació i Esport, per la qual es modifica l'article segon de l'Orde de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5488

Data del DOGV
:   12-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4308


Data del document
:   14-03-2007

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * fundació
    * patrimoni cultural
    * protecció del patrimoni
    * donació

Per mitjà del Decret 7/1987, de 19 de gener, el Consell va acceptar, a benefici d'inventari, l'herència del senyor Lluís Guarner Pérez, qui, per testament atorgat el dia 14 de maig de 1986, havia instituït la Generalitat hereva dels seus béns.  
D'acord amb la clàusula dos del citat testament, la Generalitat ha de destinar els béns de l'herència o el seu producte a l'establiment d'un premi, pensió o beca de finalitat cultural.  
Mitjançant l'Orde de 14 de juliol de 1989, de la Conselleria de Cultura, Educació i Ciència, per la qual es crea el Patronat Lluís Guarner, es regula el procediment per al compliment de la voluntat del causant i assegura el recte ús del producte de la realització dels béns relictes, que van ser donats a la Generalitat pels seus marmessors el dia 19 de juny de 1989, tal com consta en l'escriptura pública atorgada a este efecte en l'esmentada data.  
Amb la present norma es modifica la composició del Patronat Lluís Guarner, se'n determinen els membres actuals i es dota esta entitat d'un secretari, d'acord amb l'acord de la reunió del Patronat de data 21 de desembre de 2006.  
En virtut d'això, a proposta de la Conselleria de Cultura, Educació i Esport  
ORDENE  
Modificar l'article segon, que quedarà redactat en els termes següents:  
1. El Patronat Lluís Guarner estarà format pel president, pels vocals i per un secretari.  
2. El president del Patronat serà el titular de la Conselleria amb competències en matèria de cultura.  
3. Seran vocals:  
- El subsecretari de la Conselleria amb competències en matèria de cultura.  
- El marmessor testamentari, senyor José Francisco Yvars Castelló.  
- Personalitats de reconegut prestigi: senyor Pere Maria Orts i Bosch, senyora Rosa Ballester Añón, senyor Francisco Brines Bañó i senyor Vicente López Merino.  
- Un representant designat pel titular de la Conselleria amb competències en matèria d'economia i hisenda.  
- La persona premiada en l'última convocatòria del Premi Lluís Guarner, fins a la concessió del següent.  
4. Serà secretari el funcionari de major rang amb competències en matèria del llibre i biblioteques, amb veu però sense vot.  
DISPOSICIONS FINALS  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 14 de març de 2007  
El conseller de Cultura, Educació i Esport  
ALEJANDRO FONT DE MORA TURÓN